### Resume

Børkop Vandværk søger om en kommunegaranti på 24.000.000 kr til optagelse af lån i KommuneKredit. Lånet skal dække udgifterne til om- og udbygning af behandlings- og udpumpningsanlæggene og etablering af en ny kildeplads. Investeringerne er en del af vandværkets arbejde med at sikre fremtidens vandforsyning.

### Sagsfremstilling

Børkop Vandværk vil om- og udbygge det eksisterende vandværk og etablere en ny kildeplads. Formålet er at opretholde en sikker vandforsyning i [adresse] forsyningsområde og en tilstrækkelig nødforsyning til resten af Børkop halvøen.

Nødforsyningen var tidligere sikret med gensidige forbindelser mellem [adresse] og [adresse]. Men fordi det tidligere [adresse] (nu en del af Trekantens Vandforsyning) blev delvist lukket pga. pesticidforurening, er der lige nu ikke mulighed for en 100% gensidig nødforsyning med rent drikkevand i hele området.

Trekantens Vandforsyning er i gang med at etablere en ny kildeplads og et nyt vandværk. Når det står færdigt, vil det kunne nødforsyne [adresse], lige som Børkop Vandværk vil kunne forsyne Trekantens Vandforsyning. Med disse tiltag sikres den fremtidige vandforsyningsstruktur på [adresse].

Børkop Vandværk ønsker hurtigst muligt at skabe den fornødne og sikre vandforsyning. Derfor søger [adresse] om låneoptagelse.

Børkop vandværk indgår som et af de største vandværker i [adresse] med et selvstændigt forsyningsområde. Børkop vandværk forsyner i dag ca. 3.000 forbrugere (husstande, institutioner og erhverv). Lige nu bidrager [adresse] også til [adresse] (del af Trekantens Vandforsyning) med rent drikkevand, lige som der er nødforbindelser til Brejning og [adresse] (del af Trekantens Vandforsyning) og [adresse].

Økonomi:

Børkop Vandværk har fremsendt forskellige låneforslag, da de endnu ikke har lagt sig fast på, hvilket de ønsker at benytte. Låneforslagene er udarbejdet af KommuneKredit.

[adresse] forventer at kunne finansiere den årlige ydelse inden for den nuværende takst. [adresse] har gennem en længere periode investeret i et større projekt med renovering af ledningsnettet - et projekt, som er næsten afsluttet.

Høring:

Økonomi og Controlling bemærker, at den nævnte garanti ikke vil fragå kommunens lånemuligheder, idet lån optaget af vandselskaber i forhold til investeringsudgiften ved indvinding og distribution af brugsvand samt herfor ikke henregnes til kommunens låntagning jf. Lånebekendtgørelsens § 3 stk. 3.

Endvidere bemærkes, at kommunen ifølge lovgivning skal opkræve et vederlag på markedsmæssige vilkår i forbindelse med udstedelse af kommunegarantier til forsyningsvirksomheder. I den forbindelse er der foretaget en konkret kreditvurdering af [adresse], og på baggrund af denne vurderes det, at [adresse] skal betale en årlig garantiprovision på 0,55% af den en hver tid værende restgæld.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

[adresse] tiltag er en del af at sikre fremtidens vandforsyning. En stabil og sikker vandforsyning af [adresse] borgere er en forudsætning for øget bosætning og livskvalitet nu og i fremtiden.

### Historik

Teknik- og Miljødirektøren indstiller, 30. maj 2022, pkt. 110:

at udvalget over for byrådet anbefaler, at der meddeles en kommunegaranti for lån af 24.000.000 kr.

at udvalget over for byrådet anbefaler, at [adresse] betaler en årlig garantiprovision på 0,55 % af den til enhver tid værende restgæld.

Beslutning fra Klima, Natur- og Miljøudvalget, 30. maj 2022, pkt. 110:

Anbefalet. Der knyttes et oversigtskort på sagen.

Beslutning fra Økonomiudvalget, 13. juni 2022, pkt. 130:

Anbefales.

Fraværende: Holger Svendsen, Ellen Knudsen og Kasper Iversen.

### Beslutning

Godkendt.

Fraværende:

Ernst Christiansen, i stedet mødet Frede Lund

Lennarth Clausen.